
Наставно-научниот совет на 







Економскиот факултет – Прилеп

Предмет: Предлог за прифаќање наслов на тема и тези за изработка на магистерски  труд од кандидатот  Бисера Велеска(чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола) 
Советот на втор циклус на студии на ден 04.05.2026 год. го прифати извештајот од Комисијата за оценка на пријавата на магистерскиот труд под наслов “Примена на невромаркетинг стратегии во  градењето на бренд-лојалноста во современиот маркетинг ” од кандидатот Бисера Велеска.
Предвид на изнесеното, а согласно чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола го доставуваме следниов предлог:

Наставно-научниот совет на Економскиот факултет – Прилеп да го прифати насловот на  магистерскиот труд “Примена на невромаркетинг стратегии во  градењето на бренд-лојалноста во современиот маркетинг ”  и тезите: 
Вовед

1.Теоретски основи на невромаркетингот

1.1.     
Генеза и еволуција на невромаркетингот

1.2.      Трансформација од традиционален маркетинг кон дигитален маркетинг  и невромаркетинг

1.3.     
Интеграција на невронауката со маркетингот 

2. Стратегии за невромаркетинг и нивната улога во градењето на бренд-лојалноста

2.1.     
Основни стратегии за невромаркетинг 

· Стратегија за сензорен маркетинг и мултисензорни пристапи

· Стратегија за storytelling во невромаркетингот

· Стратегија за  персонализација базирана на мозочните реакции на потрошувачите

· Останати стратегии за невромаркетинг

2.2.     
Етички предизвици во невромаркетингот

2.3.       Интеграција на бренд-лојалноста во невромаркетинг стратегиите

3. Компаративна анализа на студии на случај - примена на диференцирани невромаркетинг стратегии кај  брендовите Coca-Cola и Pepsi
3.1.     
Цели и методологија на истражувањето

3.2.       Елаборирање на различните стартегиски пристапи во невромаркетинг стратегиите кај двата брендови

3.3. Констатации и заклучоци од  истражувањето и препораки за натамошна примена во невромаркетинг стратегиите на локално ниво

Заклучок
О б р а з л о ж е н и е

На предлогот за прифаќање на темата “Примена на невромаркетинг стратегии во  градењето на бренд-лојалноста во современиот маркетинг ”   и тезите за изработка на магистерски труд, Советот на втор циклус на студии утврди предлог за прифаќање на темата “Примена на невромаркетинг стратегии во  градењето на бренд-лојалноста во современиот маркетинг ” и тезите за изработка на магистерски труд од кандидатот Бисера Велеска.
Невромаркетингот претставува значаен дел од современите маркетинг стратегии кои се фокусираат на разбирањето на однесувањето на потрошувачите што значително помага брендовите да развиваат поефективни кампањи кои создаваат поголеми предности. 

Преку интегрирање на невронауката со маркетингот, овој пристап овозможува градење на подлабока и посилна врска со потрошувачите, а со тоа и  создавање на долгорочна лојалноста кон брендот, надминувајќи ги ограничените можности кои ги нудат традиционалните методи .

Брендовите како Coca-Cola и Pepsi, преку своите истражувања, покажуваат дека невромаркетингот успешно ги открива емоционалните врски кои директно влијаат врз лојалноста на потрошувачите и покажуваат дека невромаркетингот, преку техники како EEG и eye-tracking, открива емотивни врски кои директно влијаат врз одлуките за купување. Овие брендови успешно го применуваат невромаркетингот за да создадат препознатливост и долгорочна лојалност, фокусирајќи се не само на продажбата, туку и на сензорните искуства, storytelling и персонализацијата.

Со оглед на разликите помеѓу глобалните и локалните пазари, во овој магистерски труд се разгледуваат корисните практики во примената на невромаркетингот за градење на долгорочна бренд лојалност. Компаративно ќе се анализира примената на невромаркетинг-стратегии кај овие два глобални брендови  и нивните специфичности, па врз основа на оваа анализа ќе се согледаат разликите во пристапите и придобивките кои произлегуваат од нивната употреба при дизајнирањето на маркетинг стратегии и стратегии за брендирање.

Темата ќе биде структурирана во три поглавја кои обработуваат  различни аспекти  на анализираниот проблем.

Во воведниот дел од трудот, ќе бидат опфатени: актуелноста на проблематиката на истражувањето, предметот и целите на истражувањето, очекуваните резултати од аналитичкото истражување, препораки за подобрување на истражуваната проблематика и методолошкиот приод кој ќе се користи во истражувањето.

Првиот дел  од магистерскиот труд ќе ја проследи генезата и еволуцијата на невромаркетингот како интердисциплинарна област која ги спојува невронауката, психологијата и маркетингот со цел откривање на однесувањето на потрошувачите. Ќе се даде општ преглед на развојните фази на оваа дисциплина, како и на трансформацијата во пристапот кон проучување на потрошувачкото однесување, од традиционалните кон современите методи, дополнително, ќе се разгледа значењето и улогата на невромаркетингот во современиот маркетинг контекст.

Во овој дел, исто така  ќе се опфати  и преминот од традиционален маркетинг, кон дигитални  маркетинг стратегии, интегрирајќи го невромаркетингот преку алатки како EEG, MRI,  сензори и останата софистицирана опрема за следење на мозочните активности, сензорните активности на свесно и потсвесно ниво, со цел спроведување на сеопфатна анализа на однесувањето на потошувачите,  каде што невронаучните сознанија придонесуваат за зголемување на лојалноста кон брендот преку примена на суптулни емоционални и сензорни стимули. 
Во вториот дел на трудот ќе се разгледаат стратегиите за невромаркетингот  и нивната улога во формирањето и зголемувањето на бренд-лојалноста. Ќе се започне со  увид во основните невромаркетинг стратегии, вклучувајќи сензорен и мултисензорен маркетинг, сторителинг итн, како емоционално ангажирачки механизми, потоа, креирање на персонализирани пристапи засновани на мозочните реакции на потрошувачите, како и други специфични стратегиски модели. Потоа ќе се посвети внимание на етичките предизвици во невромаркетингот, кои се посебно значајни поради инвазивните техники што ги користи невромаркетингот, а кои  предизвикуваат дебати околу приватноста и манипулација на потрошувачите. Меѓу главните етички дилеми се манипулацијата на подсвеста со користење на EEG или fMR, приватноста на мислите и емоциите на потрошувачите, како и недостатокот на транспарентност во истражувањата. На крај, ќе се објасни како бренд-лојалноста се вградува и интегрира во овие невромаркетинг стратегии, односно како невронаучните сознанија се трансформираат во конкретни стратегии што ја зголемуваат емоционалната врска помеѓу потрошувачот и брендот, која што е одбова за лојалноста кон брендот. 

Третиот дел од трудот обработува компаративна анализа на студија на случај во врска со примената на невромаркетинг стратегии кај брендовите Coca-Cola и Pepsi. Ќе се елаборираат дијаметрално различните стратешки пристапи кај овие брендови, истакнувајќи кои пристапи ги користат и како тие влијаат на брендот. На крајот, ќе се обработат емоционалните и сензорните аспекти кај Coca-Cola и Pepsi,  со импликации за долгорочна лојалност кон брендот.
Во последниот, заклучен дел ќе се направи резиме на трудот, ќе се презентираат заклучоците и препораките од истражувањето. 

Заради претходново Советот на втор циклус на студии беше едногласен за прифаќање на извештајот од Комисијата за оценка на пријавата од кандидатот Бисера Велескатема: “Примена на невромаркетинг стратегии во  градењето на бренд-лојалноста во современиот маркетинг ” за изработка на магистерски труд.





Комисија за оценка на пријава:
1. Проф. д-р Снежана Мојсовска Саламовска
2. Проф. Д-р Каролина Илиеска
3. Проф. д-р Драгица Оџаклиеска
Прилог: Предлог одлука
	


Врз основа на чл. 43 став 9 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола, Советот  на втор циклус на студии, на седницата одржана на ден 04.05.2026 год. година ја донесе следнава 

ПРЕДЛОГ ОДЛУКА

Член 1

Се прифаќа Извештајот од Комисијата за оценка на пријава на магистерскиот труд под наслов “Примена на невромаркетинг стратегии во  градењето на бренд-лојалноста во современиот маркетинг ” , од кандидатот Бисера Велеска подготвен од Комисијата во состав:
1. Проф. д-р Снежана Мојсовска Саламовска
2. Проф. Д-р Каролина Илиеска
3. Проф. д-р Драгица Оџаклиеска
Член 2

Се прифаќаат како подобни: темата “Примена на невромаркетинг стратегии во  градењето на бренд-лојалноста во современиот маркетинг ” , и тезите за изработка на магистерскиот труд.
Член 3
За ментор на кандидатот Бисера Велесказа изработка на магистерскиот труд под наслов “Примена на невромаркетинг стратегии во  градењето на бренд-лојалноста во современиот маркетинг ”,  се определува

д-р Снежана Мојсовска Саламовска, редовен професор на Економски факултет-Прилеп
Член 4
Да се достави Предлог одлуката до Наставно – научниот совет на Економскиот факултет – Прилеп за понатамошно одлучување.   
Раководител на втор циклус на студии

Проф. д-р Дејан Здравески

